U skladu sa članom 37 Zakona o manjinskim pravima i slobodama ("Sl. list RCG", broj 31/06,51/06 i "Sl. list CG" br.2/11,8/11,31/17), na osnovu člana 35 Statuta Opštine Tivat ("Sl. list CG-opštinski propisi", broj 24/18), Lokalnim planom za socijalnu inkluziju Roma i Egipćana za period 2017-2021 u opštini Tivat ("Sl. list CG -opštinski propisi" br. 48/17), i člana 10 Odluke o načinu i postupku učešća lokalnog stanovništa u vršenju javnih poslova ("Sl. list RCG-opštinski propisi" broj 08/05 i "Sl. list CG-opštinski propisi” broj 20/13), Skupština opštine Tivat na sjednici održanoj 20.02.2020 godine, donijela je

ODLUKU

O SUFINANSIRANJU PLANA I PROGRAMA RADA KANCELARIJE ZA INTEGRACIJU ROMSKE I EGIPĆANSKE POPULACIJE SA TERITORIJE OPŠTINE TIVAT

I Osnovne odredbe

Član 1

Ovom odlukom u Opštini Tivat formira se Kancelarija za integraciju Roma i Egipćana (u daljem tekstu Kancelarija za RE) , način njenog finansiranja i ostvarivanja interesa manjinske politike.

Član 2

Izrazi koji se koriste u ovoj Odluci za fizička lica u muškom rodu podrazumijevaju iste izraze u ženskom rodu

Član 3

Cilj ove odluke je unapređenje društvenog položaja RE populacije i stvaranje uslova za ostvarivanje njihovih potreba, donošenja odluka i potpunijeg njihovog učešća u tom procesu, te ojačavanje funkcionisanja na lokalnom nivou.

II Djelatnosti rada Kancelarije

Član 4

Opština Tivat će podržati rad Kancelarije usaglašavajući plan i program sa potrebama ove populacije a na osnovu kontinuiranog istraživanja potreba. Plan i program kao i istraživanje potreba sprovodiće se u skladu sa Lokalnim planom za socijalnu inkluziju Roma i Egipćana za period 2017-2021 u opštini Tivat.

Djelatnost Kancelarije je već prepoznata kao info tačka, kako za učenike RE, njihove roditelje tako i za nastavni kadar. Prioritetna djelatnost je drop-outa,nastavak obrazovanja,socijalna i zdravstvena zaštita, stanovanje, zapošljavanje,regulisanje pravnog statusa, suzbijanje prosjačenja, i devijatnog ponašanja.Pored navedenih prioritetnih oblasti Kancelarija će se baviti se pitanjima diskriminacije, siromaštva, jednakosti polova i borbe protiv predrasuda i stereotipa u lokalnoj zajednici.

III Sufinansiranje

Član 5

Kancelarija će se sufinansirati iz budžeta opštine Tivat, koja će sufinansirati programe i projekte u oblasti integracije RE populacije, u skladu sa zakonom i Lokalnim planom za socijalnu inkluziju Roma i Egipćana . Kancelarija se može finansirati iz donacija,članarina i ostalih prihoda u skladu sa zakonskim i normativnim propisima.

Način dodjele sredstava,kontrolu i monitoring plana i programa propisuje nadležni organ opštine.

Član 6

Sredstva se dodjeljuju na osnovu javnog konkursa koji raspisuje Predsjednik Opštine i može se raspisati jednom godišnje.

Javni konkurs se raspisuje početkom budžetske godine u kojoj se sredstva opredjeljuju.

Konkurs se objavljuje na sajtu opštine i oglasnoj tabli Opštine.

Konkurs za raspodjelu sredstava traje 15 dana od dana objavljivanja

Član 7

Nevladina organizacija ili udruženje, podnosi prijavu na konkurs.

Prijava se podnosi nadležnom sekretarijatu u zapečaćenoj koverti i predaje na pisarnici Opštine Tivat.

Uz prijavu se prilaže:

- dokaz o registraciji

- kratak opis organizacije sa podacima o prethodno realizovanim projektima

- Plan i program rada Kancelarije za integraciju RE kojim organizacija konkuriše za dodjelu sredstava za jednu godinu,

- preporuke eksperata iz relevantne oblasti (ukoliko ih posjeduje)

- biografije zaposlenih ili angažovanih lica

- potvrda o radnom iskustvu angažovanih lica

- izjava o tačnosti podataka

- potvrda iz Centralne banke iz Crne Gore da organizaciji ili udruženju nijesu blokirani računi (ne starija od 20 dana od dana raspisivanja konkursa)

- potvrda Poreske uprave o izmirenim porezima (ne starija od 20 dana od dana raspisivanja konkursa)

Član 8

Prijave razmatra nadležni opštinski organ, i predlaže Predsjedniku opštine Odluku na usvajanje.

Nakon donošenja odluke o sufinansiranju Plana i Programa rada Kancelarije koji će se sprovoditi za integraciju RE populacije, predsjednik Opštine zaključuje ugovor sa nevladinom organizacijom ili udruženjem , kojim se uređuju međusobna prava i obaveze, najkasnije 15 dana od dana donošenja odluke.

Član 9

Ova Odluka stupa na snagu osmog dana od dana objavljivanja u "Službenom listu Crne Gore-opštinski propisi".

Broj:

Tivat,20.02.2020 godine

Skupština Opštine Tivat

Predsjednik

Ivan Novosel s.r.

OBRAZLOŽENJE

I PRAVNI OSNOV

Pravni osnov za donošenje ove odluke sadrži se u odredbama Zakona o manjinskim pravima i slobodama ("Službeni list RCG", broj 31/06,51/06 i "Službeni list CG" br.2/11,8/11,31/17),Strategiji za socijalnu inkluziju Roma i Egipćana od 2016 do 2020. godine, člаnа 35 Stаtutа opštine Tivat („Službeni list CG – opštinski propisi“, br. 24/18), i člana 10 Odluke o načinu i postupku učešća lokalnog stanovništa u vršenju javnih poslova ("Službeni list RCG-opštinski propisi" broj 08/05 i "Službeni list CG-opštinski propisi” broj 20/13).

Članom 37 Zakona o manjinskim pravima i slobodama je propisano da zaštitu prava manjinskih naroda i drugih manjinskih nacionalnih zajednica obezbjeđuju organi državne, odnosno lokalne uprave i sudovi.

U sklopu Strategije za socijalnu inkluziju Roma i Egipćana definisani su principi.

Princip ravnopravnosti i jednakosti šansi. Ovim principom uvažava se potreba da pripadnici romske i egipćanske zajednice imaju jednaku šansu u svim društvenim oblastima kao što je to slučaj sa većinskom populacijom.

Princip nediskriminacije. Na ovom principu počivaju sve mjere na način da se njihovom primjenom značajno umanjuje stepen diskriminacije pripadnika romske i egipćanske zajednice u svim segmentima društvenog života.

Princip desegregacije. Jedan od ključnih razloga socijalne isključenosti i deprivacije Roma i Egipćana jeste činjenica do oni u najvećem broju slučajeva žive u segragisanim uslovima. Na taj način se mehanizmi i faktori socijalne marginalizacije reprodukuju i onemogućavaju djelovanje mjera koje su usmjerene na socijalnu inkluziju.

Princip afirmativne akcije. Princip zabrane diskriminacije i jednakosti pred zakonom,osnovni su preduslovi za uživanje svih ljudskih i manjinskih prava, ali nijesu dovoljni za obezbjeđenje faktičke jednakopravnosti manjine sa većinom. Zbog toga i međunarodnopravni standardi i nacionalno zakonodavstvo predviđaju institut priznavanja dodatnog seta prava pripadnicima manjina, koji se naziva afirmativna akcija-preferencijalni tretman – pozitivna diskriminacija, kao što je predviđeno članom 8 Ustava Crne Gore u kom se predviđa da se neće smatrati diskriminacijom propisi i uvođenje posebnih mjera koji su usmjereni na stvaranje uslova za ostvarivanje nacionalno, rodne i ukupne ravnopravnosti i zaštite lica koja su po bilo kom osnovu u nejednakom položaju.Posebne mjere se mogu primjenjivati samo dok se ne ostvare ciljevi zbog kojih su preduzete.

Članom 35 Statuta je propisano da skupština donosi propise i druge opšte akte.

Članom 10 Odluke o načinu i postupku učešća lokalnog stanovništa u vršenju javnih poslova uređuju se mehanizmi za učešće građana u vršenju javnih poslova:

- obezbjeđivanje ućešča žena i nacionalnih i etničkih grupa, mladih i drugih grupa u donošenju i razmatranju akata i dokumenata koja se njih tiču.

- učešće predstavnika nevladinih organizacija u radu radnih grupa na izradi propisa, strateških dokumenata (programa i planova razvoja iz pojedinih upravnih oblasti) akcionih planova za realizaciju strateških dokumenata i izradi i implementaciji drugih dokumenata iz nadležnosti opštine,

- uključivanje predstavnika nevladinih organizacija u izradi brošura, vodiča i drugih publikacija kojima se podstiče uključivanje građana u proces donošenja odluka kao i realizaciji mjera i aktivnosti koje na tom planu preduzimaju nadležni organi opštine.

II RAZLOZI ZA DONOŠENJE ODLUKE

Odlukom se želi omogućiti dostupnost programa i mjera romskoj i egipćanskoj populaciji, da se formulišu posebni instrumenti i mjere, u cilju ostvarivanja postavljenih ciljeva.

Integracija RE uključuje konstruktivni i pragmatični pristup koji smanjuje diskriminaciju,uvažavanje rodnih pitanja,aktivno uključivanje civilnog društva,aktivnu participaciju romske i egipćanske zajednice.

Projekat “RE asistent i medijator u nastavi” se realizovao u saradnji Opštine Tivat i NVO “Udruženje Egipćana”, a finansiran je u okviru zajedničkog projekta Evropske unije i Savjeta Evrope "Promovisanje ljudskih prava i zaštite manjina u jugoistočnoj Evropi". Kao primjer najbolje prakse u lokalnoj samoupravi u Crnoj Gori za 2016. godinu proglašena je Opštine Tivat sa ovim projektom.Glavna aktivnost projekta je formiranje Kancelarije za RE pitanja u O.Š. „Drago Milović“, a koja kroz angažman stručnih saradnika pruža svu potrebnu podršku pripadnicima RE populacije za što kvalitetnije uključivanje u obrazovni sistem, a samim tim i sve društvene tokove u lokalnoj zajednici. Korisnici usluga Kancelarije su djeca, roditelji i nastavnici, kojima saradnici angažovani u kancelariji pružaju značajnu pomoć prilikom prevazilaženja jezičke barijere, koja predstavlja najizraženiju prepreku za redovno školovanje i kvalitetno obrazovanje djece pripadnika RE populacije.

Kancelarija će se sufinansirati iz budžeta opštine Tivat, koja će sufinansirati programe i projekte u oblasti integracije RE populacije, u skladu sa zakonom i Lokalnim planom za socijalnu inkluziju Roma i Egipćana

OBRAĐIVAČ PREDLAGAČ

Sekretarijat za mlade,sport Predsjednik

i socijalna pitanja dr Siniša Kusovac

**OBRAZAC**

|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | **Predsjednik opštine dr Siniša Kusovac** |
| NAZIV PROPISA | **Odluka o sufinansiranju plana i programa rada Kancelarije za integraciju Romske i Egipćanske populaije sa teritorije opštine Tivat** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| Djelatnost Kancelarije je već prepoznata kao info tačka, kako za učenike RE, njihove roditelje tako i za nastavni kadar. Prioritetna djelatnost je drop-out,nastavak obrazovanja,socijalna i zdravstvena zaštita, stanovanje, zapošljavanje,regulisanje njihovog pravnog statusa, suzbijanje prosjačenja, i devijatnog ponašanja.Pored navedenih prioritetnih oblasti Kancelarija će se baviti pitanjima diskriminacije, siromaštva, jednakosti polova,borbe protiv predrasuda i stereotipa u lokalnoj zajednici,savladavanje jezičke barijere. Kancelarija će djelovati u sklopu sistema i njen rad je regulisan pravnim aktima i normama a zasebno i samostalno će djelovati sa vaspitnim-obrazovnim ustanovama. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Cilj ove odluke je unapređenje društvenog položaja RE populacije i stvaranje uslova za ostvarivanje njihovih potreba, donošenja odluka i potpunijeg njihovog učešća u tom procesu, te ojačavanje njihovog funkcionisanja na lokalnom nivou.  Predloženim propisom će se unaprijediti kvalitet života RE populacije. Ovaj cilj je usklađen sa Zakonom o manjinskim pravama i slobodama ("Službeni list RCG", broj 31/06,51/06 i "Službeni list CG" br.2/11,8/11,31/17) i Lokalnim planom za socijalnu inkluziju Roma i Egipćana za period 2017-2021 u opštini Tivat ("Službeni list CG -opštinski propisi" br. 48/17). | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Vremeno će se nastojati da Kancelarija za integraciju RE populacije bude finansirana od strane Ministarstva prosvjete. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Ova primjena propisa neće izazvati troškove građanima i privredi.  Pozitivne posledice donošenja propisa opravdavaju troškove koji taj propis stvara.  Ovim propisom se ne podržava stvaranje novih privrednih subjekata na tržištu i tržišna konkurencija.  Ne postoji administrativno opterećenje ni biznis barijera. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Dbrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Finansijska sredstva su obezbjeđena u posebnoj stavci u budžetu Opštine Tivat. Implementacijom propisa ne proizilaze međunarodne finansijske obaveze.  Neophodna finansijska sredstva obezbijeđena su u budžetu za tekuću fiskalnu godinu, odnosno planirana su u budžetu.  Usvajanjem propisa nije predviđeno donošenje podzakonskih akata iz kojih će proisteći finansijske obaveze.  Implementacijom propisa neće se ostvariti prihod za budžet Crne Gore.  Nisu postojali problemi u preciznom obračunu finansijskih izdataka/prihoda.  Nisu dobijene primjedbe uključene u tekst propisa. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
|  | |
| 7: Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Monitoring i evaluacija primjene propisa neophodni su za ostvarivanje punih efekata, i za to će biti zadužen Sekretarijat za mlade,sport i socijalna pitanja opštine Tivat.Praćenje i ocjenjivanje propisa omogućava kontinuitet u procjeni ostvarivanja planiranih ciljeva, na osnovu kojih se blagovremeno mogu modifikovati ,na osnovu objektivnih pokazatelja. | |

**Datum i mjesto Starješina**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_